"UMkhonto" uthi usethatha ikhefu kwezokulingisa | News24"UMkhonto" uthi usethatha ikhefu kwezokulingisa2016-05-26 11:30Durban - UBonga Dlamini obedlala indawo kaMkhonto emdlalweni oyintandokazi kumabonakude Uzalo olutshengisa ku-SABC1 ngo-20:30 nsuku zonke phakathi nesonto uthi usekhethe ukuthatha ikhefu kwezokulingisa.UBonga ugcine ukuvela kulo mdlalo kwisizini yokuqala njengoba inkontileka yakhe ingazange ivuselelwe kwisizini yesibili yawo.Lo mlingisi uthi uzogxila kwezamabhizinisi njengoba ethi akawutholi umsebenzi awufunayo.OLUNYE UDABA: Umbiko-usekhonjwe indlela 'uMkhonto'UMkhonto" uthe useyakuyeka ukulingisa manje usezogxila kwezamabhizini angeke akwazi ukuwadalula njengoba esaqala."Okunye okwenza ngiyeke ukuthi sengiqede iminyaka eyishumi ngikule ndima, ngithola namathuba amaninngi. Angiyeki ngoba ingasekho imidlalo engiyithandayo kodwa ayikho imidlalo esengike ngacelwa kuyo ukuthi ngiyijoyine ingiqhubekise phambili njengomlingisi.Angikufuni ukuba ngumuntu ogidagida ndawonye noma ngibuyele emuva, " kusho uBonga etshela abephephandaba iSolezwe.UBonga uphinde waveza ukuthi ukube usakuZalo ubengeke awuthathe umhlala phansi kodwa ibhizinisi yinto okudala ayefuna ukyiqala kanti futhi angaqhubeka nokulingisa uma engase adlale indawo ephambili emdlalweni noma kwifilimu azonikwa kuyo inkontileka ende ngoba iminyaka iyahamba elokhu enza imidlalo eminingi ethola izinkontileka ezimfushane kuyo.Lo mlungisi useke wabonakala emdlanweni eminingi okubalwa kuyo iSidingo, i-Ashes to Ashes, iRyhthm City neminye eminingi.Khonamanjalo kuzwakale ukuthi uMpumelelo Bhulose obengomunye wabalingisi bomdlalo Uzalo usezobonakala kumdlalo wakuMzansi Magic iGreed and Desire maduze njengoba eseqalile ukuqopha kuwo.
